Ҳтәыла асанитартә ҭагылазаашьа аиӷьтәразы иҟаҵатәузеи, абри азы игәаанагара иҳәеит арадио Sputnik Аԥсны аҿы ицо есымчыбжьатәи адырраҭара "Коӷониаԥҳа лымҩаду" аҟны Риҵатәи аҳәарԥсарра абна хылаԥшҩы хада Адамыр Смыр.
Гәдоуҭатәи ахәышәтәырҭазы амедицинатә маруга ҿыцқәа аархәеит Аԥсны анаплакыҩцәа рхеидкыла "Ҳара ҳаидгылоуп", иара убас Москватәи аԥсуа диаспора рхарџь ала.
Аинтеллектуалтә еицлабра "Своя игра" рхы аладырхәыр ҟалоит қәрала еиуеиԥшым ауаа, зынӡа ихәмаруеит 27-ҩык.
Амиф ауаҩы иԥсҭазаараҿы иааннакыло аҭыԥи аҵабыргреи аџьашьахәреи рҳәаақәа реиларсра азҵаарақәа дырзааҭгылоит афольклорист, Нарҭдырреи адәынтәи афольклорҭҵаареи рцентр аҭҵаарадырратә усзуҩ Есма Ҭодуаԥҳа.